Paterna destina 100.000 euros a subvencions esportives per a les famílies més desfavorides
04/05/2018

# Paterna destina 100.000 euros a subvencions esportives per a les famílies més desfavorides

[![Paterna destina 100.000 euros a subvencions esportives per a les famílies més desfavorides](/images/noticias/2018/05/esport-paterna-gr.jpg)](/images/noticias/2018/05/esport-paterna-gr.jpg)

04.05.2018

El termini de presentació de les sol•licituds per a obtenir les ajudes finalitzarà el pròxim 7 de juny

L'Ajuntament de Paterna, ha obert el termini de presentació de sol·licituds per a les subvencions per renda familiar dels Serveis Esportius Municipals.

Tal com ha explicat el regidor d'Esports, José Manuel Mora “_es tracta d'un descomptes de fins al 100% sobre el preu de les activitats esportives municipals destinades a les famílies més desfavorides del municipi_”.

Dirigides a veïns i veïnes empadronats a Paterna i amb una renda familiar igual o inferior al 75% del Salari Mínim Interprofessional, que ascendeix a 7.726,95 euros, les subvencions s'apliquen directament a la tarifa de les activitats tants dels clubs com dels propis Serveis Esportius Municipals.

Per a poder accedir a les ajudes, els interessats hauran de lliurar la documentació que trobaran en la seu electrònica de la web www.paterna.es o en la web d'esports esport.paterna.es, per registre d'entrada en l'Ajuntament o en els centres socials municipals abans del 7 de juny.

Finalment, el regidor Mora ha destacat que “_la finalitat d'aquestes ajudes és garantir l'accés a tots els paterners i paterneres a les activitats esportives que ofereix l'Ajuntament, fomentant entre la població la pràctica esportiva com a eina essencial en la millora de la qualitat de vida_”.